《和张仲宗送柯田山人归隐 其二》
宋代·沈与求

穷巷车马绝，杖屦得往来。老侬起招呼，情话真乐哉。

意行忘早宴，佳处首重回。月出一犬吠，柴门风为开。

收还四方事，老子良足哀。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。